
Deň: Utorok (11. október 2016)
Téma: Zelenina, ovocie, orechy z našich sadov
Cieľ: Viesť žiakov k starostlivosti o ovocie a zeleninu v sadoch, budovať pozitívny vzťah k práci a zodpovednosti. 
Vyučovací predmet: Aktivity boli realizované počas celého dňa, prepojené na vyučovacie predmety: biológia, technika, matematika, slovenský jazyk
Ročník: 6. ročník (42 žiakov)
Pomôcky: zelenina, ovocie, materiál na prípravu halušiek (viď. prezentáciu), 
Príprava: Žiaci boli vopred informovaní o téme. Tento deň sme využili počasie a rozhodli sme sa vyzbierať plody z našej školskej záhrady, navštívili sme rodinu, ktorej sme pomohli vyzbierať zemiaky a zato sme dostali ,,bio“ zemiaky, ktoré sme spracovali a uvarili si chutný obed v podobe bryndzových halušiek.
Postup:
1. Aktivita:  Zber jabĺk 
· Nemuseli sme sa nikam vyberať, stačilo zájsť za našu školu, kde sa nachádza ovocný sad, kde rastú jabĺčka, hrušky a orechy. Vyzbierali sme všetko čo sa dalo. Šikovní vyliezli na strom a obrali aj tie posledné kúsky.
· Obyčajný zber sa zmenil na súťaženie medzi chlapcami a dievčatami, kto náplni prvý debničku.
· A samozrejme, aký by to bol zber, bez spoločného ,,selfíčka“ ale žiaci nesklamali ani tentokrát a vyhľadali si na internete, aké priaznivé účinky majú jablka na zdravie ľudí.
· Jablka sme sa rozhodli ďalej spracovať, vysušiť a uskladniť na  zimu. Žiaci si rozdelili úlohy a rýchlosťou blesku sa im to podarilo urobiť.


1. Aktivita: Školská záhrada a jej plody
· Okrem jabĺk naša záhrada ponúka aj hrušky a orechy. Orechy sme vylúskali a odložili na zimu, ktoré zužitkujeme pri príprave rôznych pokrmov a pečení koláčov na hodinách techniky.
1. Aktivita: Kukurica z poľa rovno do hrnca
· Táto naša aktivita je prepojená s nasledujúcou aktivitou a s návštevou rodiny, ktorej sme sa rozhodli pomôcť vyzbierať jesennú úrodu a ako odmenu sme dostali kukurice pre žiakov, ktoré sme neuvarili všetky, nakoľko deti čakalo varenie halušiek. (Pozn. kukurica sme varili počas triednickej hodiny)


1. Aktivita: Zemiaky priamo z poľa
· Ráno sme postíhali pozbierať čo sa dalo v školskej záhrade, posušiť jablká a ,,hor sa“ do poľa. Vymenili sme školské lavice za obyčajné pole so zemiakmi. Vyskúšali sme si aké ,,ľahké“ je obyčajné zbieranie zemiakov. To čo sme si mysleli, že je samozrejmosťou, že si na obed dáme ako prílohu zemiaky, tak pre niekoho je zemiak požehnanie, ktoré sa mu urodí na poli, kde obetuje svoje zdravie, čas a námahu a na vlastnej koži sme si vyskúšali aké ťažké je pracovať na poli.  Zber jabĺk sme si naplno užili, ale priznali sme si, že to nie je ľahká práca.

1. Aktivita: Zemiaky na tanieri

· Po skvelej vykonanej práci sme si konečne zaslúžili obed, ale najprv sme si ho museli uvariť. 
· Príprava domácich bryndzových halušiek z bio zemiakov, ktoré sme si poctivo nazbierali.
· Trvalo to chvíľu, ale konečný efekt stál zato.

Zhrnutie a ponaučenie: 
Z tohto dňa, ktorý sme si pripravili a zrealizovali sme si zobrali pár cenných rád.
· Počas tohto dňa sme si  uvedomili, aké ťažké je starať sa o ovocie a zeleninu, že to nie je len o tom, že prídem, vezmem, zjem, ale že to niekto musel zasadiť, starať sa o to, okopávať, polievať a nakoniec úrodu pozbierať, aby sme si to mohli kúpiť a zjesť.

· Prišli sme nato, že chuť ,,bio“ jabĺk a hrušiek zo záhrady je iná v porovnaní s chuťou, ktorú nám ponúkajú obchodné reťazce. Nájde sa jabĺčko, ktoré nie je dokonalé svojím výzorom, ale chuťovo je sladšie ako tie, ktoré sú neprirodzené zafarbené a vykukujú na nás z regálov.

· Vyskúšali sme si na vlastnej koži ako pracovali naši prastarí rodičia na poli, aby uživili svoje rodiny, že nepotrebovali ku šťastiu žiadne smartfony, notebooky a aj napriek tomu boli v živote šťastní. 

· Aj takýmto spôsobom sa snažíme viesť žiakov k zodpovednosti, pracovitosti a hlavne k zábave akú nepoznajú.
Žiaci 6. ročníkov.

Prílohy: fotografie sme použili v prezentácií

